Broken by Desire to Be Heavenly Sent
Broken by Desire to Be Heavenly Sent – antrasis studijinis škotų atlikėjo Lewis Capaldi albumas, išleistas 2023 m. gegužės 19 d. Visi trys albumo singlai („Forget Me“, „Pointless“ ir „Wish You the Best“) pasiekė pirmąsias vietas Jungtinės Karalystės singlų reitinge, taip pat prieš albumo išleidimą pristatytas ir dokumentinis filmas „Lewis Capaldi: How I'm Feeling Now“. Nors albumas ir susilaukė vidutiniškų kritikų įvertinimų, jis buvo komerciškai sėkmingas visame pasaulyje. JAV „Broken by Desire to Be Heavenly Sent“ debiutavo 14–oje „Billboard 200“ reitingo vietoje, o Jungtinėje Karalystėje – pirmojoje, tapdamas antruoju atlikėjo įrašu, pasiekusiu šio reitingo viršūnę. Lietuvoje albumas pasiekė 88–ąją reitingo vietą. 2023 m. birželio mėnesio duomenimis, Jungtinėje Karalystėje parduota per 100 tūkstančių albumo kopijų ir jis tapęs auksiniu.